
OPPN za bencinski servis ob kompleksu »Mura« v Murski Soboti – DOPOLJNEN OSNUTEK

5. 
OBRAZLOŽITEV IN UTEMELJITEV OBČINSKEGA PODROBNEGA PROSTORSKEGA NAČRTA 
5.1 Uvod 

Z OPPN se načrtujejo ureditve povezane z umestitvijo novega bencinskega servisa na nepozidano območje.
Na podlagi Uredbe o državnem prostorskem načrtu za elektrifikacijo in rekonstrukcijo železniške proge Pragersko-Hodoš (Uradni list RS, št. 51/2009) je predvidena rušitev obstoječega bencinskega servisa na Cankarjevi ulici v Murski Soboti. Podjetje Petrol želi izgubljeni bencinski servis nadomestiti na novi lokaciji, vendar tako, da bi bil v bližini mestne prometne vpadnice, kot obstoječi servis. Nova lokacija je predvidena ob Panonski ulici, ob kompleksu Mura.
5.1.1 Podlaga za pripravo OPPN in postopek priprave

Postopek priprave OPPN, ki poteka skladno z določbami Zakona o prostorskem načrtovanju (Ur. l. RS, št. 33/2007; spremembe in dopolnitve Ur. l. RS, št. 70/2008 – ZVO-1B, 108/2009, 80/2010-ZUPUDPP, 43/2011-ZKZ-C, v nadaljevanju: ZPNačrt), se je začel s »Sklepom o začetku priprave občinskega podrobnega prostorskega načrta za bencinski servis ob kompleksu »Mura« v Murski Soboti«, ki ga je dne 25. maja 2012 sprejel župan Mestne občine Murska Sobota. Sklep o začetku priprave OPPN je objavljen v Uradnem listu Republike Slovenije št. 38/2012.
5.1.2 Namen in način izdelave OPPN

Pred začetkom priprave OPPN so bile izdelane idejne zasnove in sicer na podlagi šestih variant priključevanja bencinskega servisa na državno cesto R1-232, ki jih je izdelal, Lineal d.o.o., številka projekta je 1082-BS, marec 2012, ki so bile priložene pobudi za izdelavo predmetnega OPPN.
Osnutek OPPN je izdelan na podlagi prikaza stanja prostora, razvojnih potreb in strokovnih podlag, ki so bile v fazi osnutka dosegljive.

Skladno z ZPNačrtom je osnutek posredovan nosilcem urejanja prostora, da so podali smernice za načrtovanje prostorskih ureditev iz njihove pristojnosti in druge relevantne podatke s katerimi razpolagajo. Ministrstvo, pristojno za varstvo okolja je v tem času odločilo da za predmetni OPPN ni potrebno izvesti celovite presoje vplivov na okolje.

Razlogi za izdelavo OPPN izhajajo iz potreb po nadomestitvi izgubljenega obstoječega servisa na Cankarjevi ulici, ki ga je potrebno porušiti zaradi elektrifikacije in rekonstrukcije železniške proge Pragersko-Hodoš, za katero se izdeluje državni prostorski načrt (Ur.l. RS, št. 51/2009). 

5.2 Območje občinskega podrobnega prostorskega načrta 

5.2.1 Opis območja OPPN

Območje OPPN načrtovane prostorske ureditve skladno z geodetskim načrtom obsega parcele v k.o. Murska Sobota:

· del 4643/4, del 4643/1 in del 4641/2.

Velikost območja OPPN je cca 8093 m².

Slika 1: Atlas okolja, lokacija OPPN v širšem prostoru (http://gis.arso.gov.si/atlasokolja/profile.aspx?id=Atlas_Okolja_AXL@Arso
Območje OPPN se nahaja na vzhodni strani mesta Murska Sobota, natančneje na severni strani Panonske ulice, na zahodu meji na industrijski kompleks Mure, na severni strani jo omejuje ulica Plese, na vzhodni strani pa meji na novo vzhodno obvozno cesto mesta Murska Sobota, za katero je v izdelavi OPPN.  
[image: image2.jpg]



Slika 2: Atlas okolja, Območje OPPN v širšem prostoru na ortofotu http://gis.arso.gov.si/atlasokolja/profile.aspx?id=Atlas_Okolja_AXL@Arso

Slika 3: Atlas okolja, Območje OPPN v ožjem prostoru na ortofotu s stanjem parcel http://gis.arso.gov.si/atlasokolja/profile.aspx?id=Atlas_Okolja_AXL@Arso
5.3 Umestitev načrtovane prostorske ureditve v prostor
5.3.1 Umestitev predvidene ureditve v prostor
Investitor PETROL, Slovenska energetska družba d.d., Ljubljana želi v sklopu objekta bencinskega servisa in dodatnih vsebin, na lokaciji v bližini kompleksa Mure, ob bodoči vzhodi obvoznici razširiti svojo ponudbo in na osnovi sodobne tehnologije ponuditi še kvalitetnejše usluge. 

Predvidena je izgradnja objekta za bencinski servis z vsemi pripadajočimi objekti in površinami. Objekt novega bencinskega servisa na omenjeni lokaciji je čelno umeščen na zemljišči del parcelnih številk 4643/4 in del 4643/1 k.o. Murska Sobota z enosmernim prometom. Preostali deli zemljišč z navedenimi parcelnimi številkami so namenjeni zelenim površinam, manipulacijskim površinam in površinam za mirujoči promet. 
5.3.2 Opis načrtovanih prostorskih ureditev
Na območju OPPN so predvidene sledeče ureditve:

· izgradnja novega objekta za storitveno dejavnost: bencinski servis s prodajnim prostorom, kava bar s pripadajočimi pomožnimi prostori, javne sanitarije, skladišča in drugi pomožni prostori. 
· izgradnja otokov za točenje goriva s pripadajočo nadstrešnico, podzemnih rezervoarjev s tehnološkimi inštalacijami, utrjenih površin in vse potrebne komunalne in energetske infrastrukture,

· izgradnja pokrite ročne avtopralnice,

· ureditev parkirnih mest in zunanjih ureditev,

· gradnja nezahtevnih in enostavnih objektov.

V grafičnih prilogah je z modro črtkano črto narisano  funkcionalno območje bencinskega servisa, ki predstavlja območje, kjer so lahko locirani objekti, z upoštevanimi odmiki od parcelnih mej in drugih ureditev izven območja OPPN. V  funkcionalnem območju je dopustna postavitev objektov in dejavnosti v njih, ki so natančneje opredeljene v 7. in 9. členu tega odloka. Grafične priloge podajajo idejno zasnovo postavitve objektov, njihova natančna razporeditev, velikost in namembnost posameznega objekta, se opredeli v projektni dokumentaciji, ob upoštevanju vseh veljavnih predpisov za tovrstne objekte.

Bencinski servis obsega sledeči program:

· Poslovni objekt bencinskega servisa 

-         prodajalna bencinskega servisa

-      skladišča

-         kotlovnica

-         pisarna

-         garderoba in sanitarije zaposlenih

-         instalacijska niša

· kava bar

· zunanja terasa 

· javne sanitarije ločeno za ženske in invalide ter moške,

· nadstrešnice, 

· podzemne rezervoarje, 

· utrjene in zelene površine,

· objekt EKO-PLIN in plato za odpadke,

· pokrita ročna avtopralnica s sesalnimi mesti  

Arhitekturni izraz objektov mora slediti čistim linijam. Fasadna obloga bo kombinacija steklenih površin in masivnih zidov, skladno s celostno podobo investitorja.

Na nadstrešnico, povezovalni nadstrešek in streho objekta je možno po celotni površini namestiti fotovoltaične celice za pridobivanje električne energije.

V sklopu bencinskega servisa sta predvidena dva rezervoarja za gorivo po 50 m³ in 15m³ rezervoar za avtoplin. Predviden je tudi stebriček za hitro polnjenje električnih vozil in stebriček voda/zrak.

Predvidena je nadstrešnica za skladiščenje jeklenk gospodinjskega plina in prostor za ekološke odpadke.
Urbanistični pogoji, arhitekturne in oblikovalske rešitve glede vseh objektov na območju OPPN:

· objekti so oblikovani enostavno, minimalistično, s sodobnim oblikovanjem, enostavnejšo členitvijo fasad iz sodobnih materialov in barv, ki morajo zagotavljati kvaliteto in trajnost,

· dovoljeno je dodajanje in odvzemanje manjših kubusov na osnovni tloris, objekti se obravnavajo kot celota in morajo biti med seboj usklajeni,

· vse strehe so enako oblikovane, ravne z minimalnim naklonom skritim za vencem,

· oblikovanje ter horizontalna in vertikalna členitev fasadnih elementov naj bodo enostavni in poenoteni po celem območju.

Zasnova zunanje ureditve 

V sklopu zunanje ureditve je potrebno lokacije zastav, totema, izveskov, informacijskih tabel predvideti tako, da njihova postavitev ne bo ovirala preglednosti pri vključevanju na in s površin bencinskega servisa.

Pri določitvi zasaditve grmovnic in dreves je potrebno zagotoviti preglednost v križiščih in vidnost prometnih znakov. Krajinska ureditev mora biti usklajena glede izbora (avtohtonih) vrst grmovnic in dreves v smislu čim večje vpetosti v okolje.
Ureditev prostih in zelenih površin izhaja iz funkcionalno – oblikovalske razporeditve objektov, ureditve parkirišč in dovoznih cest. Uredijo se tlakovane in asfaltirane površine, parkirišča, pešpoti oziroma pločniki, ki jih dopolnjujejo zelene površine, ki jih sestavljajo drevesa, grmovnice in tratne površine.

Funkcionalno oviranim osebam mora biti omogočeno samostojno gibanje po vseh površinah, ki so namenjene pešcem. Elementi ceste ne smejo pomeniti nevarnosti pri gibanju na tistih površinah, ki so namenjene pešcem. Te površine morajo biti tudi brez grajenih in komunikacijskih ovir.
Vrste dopustnih dejavnosti:

- trgovina z motornimi vozili in popravila motornih vozil (vzdrževanje in popravila motornih vozil),

- trgovina na drobno, razen z motornimi vozili (posredništvo pri prodaji motornih goriv na drobno),

- dejavnost strežbe jedi in pijač.

(2) Vrste dopustnih gradenj oziroma drugih del, ki se dopuščajo:


- gradnja novih objektov,

- tekoča vzdrževalna in investicijska dela na objektih in napravah,

- nadzidave in dozidave novih objektov in naprav do opredeljenih gabaritov v tem odloku in dopustnih odstopanj, ki so opredeljena v tem odloku, 

- dozidave in nadzidave obstoječih objektov s ciljem funkcionalne dopolnitve in povečanja zmogljivosti obstoječih objektov, opredeljenih v tem odloku in dopustnih odstopanj, ki so opredeljena v tem odloku,

- odstranitev obstoječih objektov in rušitve stavb,

- rekonstrukcija objektov in naprav,

- funkcionalne spremembe objektov za sodobnejše tehnologije,

- gradnja objektov in naprav za potrebe komunale, energetike, prometa in zvez,

- urejanje in vzdrževanje odprtih površin, zelenic, prometnic,

- gradnja, ki odpravlja negativne vplive na okolje in zagotavlja večjo varnost ljudi in objektov,

- spremembe namembnosti v okviru dopustnih dejavnosti, 

- postavitve spominskih plošč in drugih obeležij,

- postavitev oglasnih panojev in zagotovitev razstavnih prostorov,

- postavitev nezahtevnih in enostavnih objektov v okviru določil tega odloka.

Vrste dopustnih objektov, ki se dopuščajo skladno z veljavnimi predpisi ter v okviru določil tega odloka:

· Nestanovanjske stavbe in drugi gradbeno inženirski objekti:

· gostinske stavbe (gostilne, restavracije, točilnice),

· trgovske stavbe in stavbe za storitvene dejavnosti (bencinski servisi, avtopralnice),

· industrijske stavbe in skladišča (delavnice, rezervoarji, silosi, skladišča),
· nezahtevni in enostavni objekti v okviru določil tega odloka.

· Objekti transportne infrastrukture:

· ceste,

· prenosni (transportni) cevovodi, prenosna komunikacijska omrežja in prenosni elektroenergetski vodi.
· Cevovodi, komunikacijska omrežja in elektroenergetski vodi:

· distribucijski cevovodi, distribucijski elektroenergetski vodi in distribucijska komunikacijska omrežja.

(4) Dopustna je gradnja objektov za namene rabe alternativnih energetskih virov – fotovoltaične elektrarne, kolektorji, geotermalni energetski viri ipd. Tovrstni objekti se umeščajo kot spremljajoča dejavnost za potrebe območja obravnave in širše skladno z namensko rabo območja. Energetski objekti:

· solarne elektrarne, toplarne – naprave za soproizvodnjo toplote in energetike iz biomase, na bazi geotermalne energije.

Dopuščene dejavnosti se lahko umestijo v zgoraj navedene stavbe oz. objekte.

Nezahtevni in enostavni objekti
(1) Gradnja nezahtevnih in enostavnih objektov se lahko izvaja skladno z veljavnimi predpisi ter v okviru določil tega odloka. 

(2) Znotraj območja OPPN je dovoljena gradnja in ureditev naslednjih nezahtevnih in enostavnih objektov: 

· Nezahtevni objekti:

· objekt za lastne potrebe (steklenjak, uta, enoetažna pritlična lopa, utrjene dovozne poti),

· ograje, 

· škarpe in podporni zidovi,

· pomožni infrastrukturni objekti (pločnik in kolesarska steza, antenski drog, pomožni objekti za spremljanje stanja okolja), 
· začasni objekti (kiosk, tipski zabojnik),

· spominska obeležja,

· objekt za oglaševanje.

· Enostavni objekti:

· objekti za lastne potrebe,

· pomožni cestni objekti (objekt za odvodnjavanje ceste, cestni snegolov, objekt javne razsvetljave, varovalne in protihrupne ograje),

· pomožni energetski objekti (razen tipskega zabojnika za skladiščenje jeklenk za UNP),

· pomožni komunalni objekti,

· spominska obeležja,

· urbana oprema. 
(3) Nezahtevni in enostavni objekti naj bodo od parcelne meje s sosednjo zemljiško parcelo odmaknjeni minimalno 1,00 m. Na parcelno mejo so lahko postavljeni le s soglasjem lastnika zemljiške parcele, na katero mejijo.

(4) Postavitev urbane opreme ne sme onemogočati ali ovirati odvijanja prometa in ovirati vzdrževanja infrastrukturnega omrežja. Pod pojmom urbane opreme so v odloku opredeljene klopi, otroška igrišča, nadstreški in parkirni sistemi za kolesa, koši in ograde za smeti, informacijske table, nabiralniki, transparenti, obešanke, skulpture, vodnjaki ipd.

(5) Postavitev ograj v območju križišč ne sme segati v območje preglednega trikotnika ali segati v območje javnih prometnih in zelenih površin, visoke so lahko 1,2 m, drugod pa največ 2,2 m. 

(6) Oblikovni elementi enostavnih in nezahtevnih objektov morajo biti načrtovani skladno osnovnemu objektu.

5.4 Zasnova projektnih rešitev in pogojev glede priključevanja objektov na gospodarsko javno infrastrukturo in grajeno javno dobro 

5.4.1 Uvodna pojasnila
Prometno je objekt bencinskega servisa umeščen med obstoječo državno cesto R1-232, odsek 1406 Murska Sobota-Lipovci in načrtovano vzhodno obvozno cesto mesta Murska Sobota. Za obe cesti je izdelana dokumentacija na nivoju IDP, za vzhodno obvozno cesto je v pripravi in postopku OPPN.
Vse rešitve opredeljene v tem OPPN temeljijo na podlagi do sedaj izdelane dokumentacije, ki je upoštevana in razvidna iz grafičnih prilog.
5.4.2 Prometno tehnične rešitve
Prometna ureditev
Predvideni bencinski servis se prometno navezuje na državno cesto R1-232 na jugu in predvideno vzhodno obvozno cesto mesta Murska Sobota na vzhodu. Oba priključka sta predvidena po sistemu desno-desno. Dostopnost do posameznih delov bencinskega servisa je urejena z notranjim prometnim režimom, ki zagotavlja dostopnost vsem vrstam vozil.
Sistem zagotavlja tudi fazno izvedbo bencinskega servisa. V prvi fazi, do izgradnje vzhodne obvozne ceste mesta Murska Sobota se izvede samo priključek na R1-232 in sicer po sistemu desno-desno. Notranja prometna ureditev omogoča odvijanje prometa »v« in »iz« območja bencinskega servisa.
Parkirne površine, intervenca, dostava
Na območju bencinskega servisa so ob objektu zagotovljene parkirne površine za stranke in zaposlene. 

Dostava in intervenca se vrši preko predvidenega priključka in notranjih prometnih površin.
Pešci in kolesarji

Promet pešcev in kolesarjev je v skladu s projektno dokumentacijo zagotovljen v obodnih cestah. Na območju bencinskega servisa so površine za pešce zagotovljene ob objektu servisa.
5.4.3 Opis komunalnega in energetskega urejanja

Skupne določbe glede komunalnega in energetskega urejanja
Vsi podatki o obstoječi in predvideni komunalni infrastrukturi so povzeti iz katastra posameznih upravljavcev ter iz projektne dokumentacije za izgradnjo vzhodne obvozne ceste mesta Murska Sobota in rekonstrukcije R1-232.

Pred pričetkom nadaljnjih aktivnosti je potrebno pridobiti točne podatke o legi komunalnih vodov. Vse tehnične rešitve prilagoditi zahtevam upravljavca ter upoštevati faznost izvedbe.

Predmetni OPPN podaja samo konceptualne rešitve ob upoštevanju smernic posameznih upravljavcev. Podrobnejše rešitve se opredelijo v projektni dokumentaciji ob upoštevanju smernic in pogojev upravljavcev.
Vodovodno omrežje

Na območju se nahaja obstoječe vodovodno omrežje. V sklopu izgradnje vzhodne obvozne ceste mesta Murska Sobota je predvidena prestavitev omrežja ter izgradnja novega omrežja, kar je potrebno upoštevati pri nadaljnjem načrtovanju.
Predvidena priključitev objekta se izvede na obstoječi vodovod z izgradnjo priključnega vodovoda izvedbe DUCTIL DN 100. Znotraj objekta, preko vodomera, se izvede interno vodovodno in hidrantno omrežje v skladu z veljavno zakonodajo.

Vsa dela se izvajajo v skladu s pogoji in pod nadzorom upravljavca.
Kanalizacijsko omrežje
Na območju se nahaja obstoječe kanalizacijsko omrežje, ki ga potrebno prilagoditi in dopolniti s predvidenim. 

Za celotno območje OPPN je potrebno zagotoviti ločeno odvajanje in čiščenje odpadnih in meteornih voda.

Vse fekalne odpadne vode in onesnažene meteorne vode je potrebno navezati na obstoječo kanalizacijo in čistiti na CČN Murska Sobota.

Meteorne vode se vodijo in zbirajo ločeno. Onesnažene padavinske vode je potrebno predhodno očistiti, padavinske vode iz streh se vodijo preko ustrezno dimenzioniranih peskolovov v ponikovalnice. Ponikovalnice morajo biti locirane izven vpliva parkirnih in manipulativnih površin ter dimenzionirane na podlagi hidrogeološkega poročila ter izvedene v skladu z veljavo zakonodajo. Po izgradnji meteorne kanalizacije je možna navezava na njo.

Na območju oziroma površinah, kjer se bodo zbirale, skladiščile, prečrpavale ali pretakale okolju škodljive snovi, morajo rešitve preprečevati neposredno izpiranje in odtekanje škodljivih snovi v površinske vode ali v tla. Na območju morajo biti predvideni standardizirani lovilci olj v skladu s standardom SIST EN 858-2 ter drugimi veljavnimi predpisi.

Celotna kanalizacija mora biti izvedena v vodotesni izvedbi ter ob upoštevanju vseh veljavnih predpisov, ki veljajo za to območje ter predpisov s področja varstva okolja ter ob upoštevanju smernic s področja upravljanja z vodami.

Vse tehnične rešitve je potrebno uskladiti z rešitvami odvodnje južne in vzhodne obvozne ceste mesta Murska Sobota.
Elektroenergetsko omrežje

Na obravnavanem območju se nahaja obstoječe SN in NN omrežje, ki ga je potrebno ustrezno zaščititi oziroma prestaviti v skladu s pogoji upravljavca.

Predvideni objekt se naveže na obstoječe elektroenergetsko omrežje in TP. Natančna lokacija priključitve in pogoji se opredelijo v skladu s pogoji upravljavca.

Javna razsvetljava
V območju OPPN ni predvidene javne razsvetljave. Le ta se nahaja v obodnih cestah. Na mestih priključevanja na cestno omrežje je potrebno izvesti ustrezno zaščito in prilagoditi sistemu javne razsvetljave.

Telekomunikacijsko omrežje in omrežje kabelske TV

Na širšem območju OPPN se nahaja obstoječe TK in KTV omrežje, ki omogoča priključitev.
Za potrebe navezave se izvede ustrezna kabelska kanalizacija in PVC cevi ter ustrezni jaški, ločeni za potrebe TK in KTV omrežja. V kanalizacijo se vstavijo ustrezni kablovodi.

Za priključevanje objekta se izvede ustrezen priključek v skladu s pogoji posameznega upravljavca.  
Plinovodno omrežje
V vplivnem območju se nahaja obstoječe distribucijsko plinovodno omrežje v upravljanju Mestnih plinovodov ter regionalno plinovodno omrežje (plinovod P 15 24 in P 15 241) v upravljanju družbe Plinovodi d.o.o.
Pred pričetkom načrtovanja objekta je potrebno pridobiti natančne podatke o legi omrežja in upoštevati vse pogoje za gradnjo v vplivnem območju.

Objekt se lahko naveže na obstoječe plinovodno omrežje v skladu s pogoji upravljavca. Lokacija priključka se natančno opredeli v projektni dokumentaciji.
Ogrevanje

Predvideni objekt se bo ogreval na zemeljski plin. Dopustna je tudi uporaba vseh alternativnih virov ogrevanja (sončna energija, sistemi ogrevanja s toplotno črpalko, biomasa ipd.). V primeru uporabe toplotnega vira podtalnice ali vertikalne zemeljske sonde, je potrebno pred izdajo gradbenega dovoljenja izdelati Analizo tveganja za onesnaženje skladno z veljavno zakonodajo in pred izdajo vodnega soglasja pridobiti vodno dovoljenje. 

5.5 Rešitve in ukrepi za celostno ohranjanje kulturne dediščine

5.5.1 Kulturna dediščina

Na območju urejanja OPPN ter v območju presoje vplivov na okolje se nahajajo naslednje enote kulturne dediščine:

· Murska Sobota - Arheološko najdišče Na plesi (EŠD 21030),

· Murska Sobota – Topolov drevored (EŠD 22174).
Varstveni režimi

Pri pripravi prostorskega akta je potrebno upoštevati:
· varstveni režim, ki velja za kulturne spomenike, vključno z njihovimi vplivnimi območji, 
· varstveni režim, ki velja za varstveno območje dediščine,

· varstveni režim, ki velja za registrirano arheološko najdišče.
Varstveni režimi so podrobneje prikazani in obrazloženi v »Priročniku pravnih režimov varstva, ki jih je potrebno upoštevati pri prostorskem načrtovanju in posegih v prostor v območjih kulturne dediščine« in je dostopen na naslovu http://evrd.situla.orq.

Varstveni režim za registrirana arheološka najdišča

Na območjih registriranih arheoloških najdišč se varujejo arheološke ostaline in njihov vsebinski in prostorski kontekst. Arheološka najdišča se varujejo pred posegi ali uporabo, ki bi lahko poškodovali arheološke ostaline ali spremenili njihov vsebinski in prostorski kontekst. Prepovedano je med drugim predvsem:

· odkopavati in zasipavati teren, globoko orati, rigolati, meliorirati kmetijska zemljišča, graditi gozdne vlake,

· postavljati ali graditi trajne ali začasne objekte, vključno z nadzemno in podzemno infrastrukturo ter nosilci reklam ali drugih oznak, razen kadar so ti nujni za učinkovito ohranjanje in prezentacijo arheološkega najdišča.

Izjemoma so dovoljeni posegi v najdišča, ki so hkrati stavbna zemljišča znotraj naselij, in v prostor robnih delov najdišč ob izpolnitvi naslednjih pogojev:

· če ni možno najti drugih rešitev, in

· če se na podlagi rezultatov opravljenih predhodnih arheoloških raziskav izkaže, daje zemljišče mogoče sprostiti za gradnjo.

Posegi in dejavnosti v prostoru se načrtujejo in izvajajo tako, da se arheološka najdišča ohranjajo.
Varstveni režimi za enote registrirane kulturne dediščine in njihova vplivna območja, vključena v strokovne zasnove:

Splošni varstveni režim 

Na območjih registrirane kulturne dediščine so dovoljeni posegi v prostor in prostorske ureditve, ki:

prispevajo k trajni ohranitvi dediščine ali zvišanju njene vrednosti,

dediščino varujejo in ohranjajo na mestu samem (in situ),

ne prizadenejo varovanih vrednot ali materialne substance, ki jih nosi.

Na območjih registrirane kulturne dediščine ni dovoljeno:

odstraniti (rušiti) registrirane kulturne dediščine,

posegati v prostor ali izvajati dejavnosti na način, ki bi prizadeli varovane vrednote območja ter prepoznavne značilnosti in materialno substanco, ki so nosilci teh vrednot,

V okolici območij kulturne dediščine se uveljavlja nadzor nad posegi v prostor, ki bi utegnili negativno vplivati na območje kulturne dediščine (vplivno območje dediščine).

V vplivnih območjih velja naslednji pravni režim varstva:

· ohranja se prostorska integriteta, pričevalnost in dominantnost dediščine,

· prepovedane so ureditve in posegi, ki bi utegnili imeti negativne posledice na lastnosti, pomen ali materialno substanco kulturne dediščine.

Dovoljene so ureditve, ki spodbujajo razvoj in ponovno uporabo kulturne dediščine.

Izjemoma je dovoljeno na podlagi soglasja ministra kulturno dediščino odstraniti in sicer ob izpolnitvi naslednjih pogojev:

če se ugotovi njena dotrajanost ali poškodovanost, ki je ni mogoče odpraviti z običajnim sredstvi, ali če dediščina ogroža varnost ljudi in premoženje,

če je bila pred tem opravljena raziskava objekta in

če raziskavo in odstranitev nadzoruje pristojna organizacija.

Dodatni pravni režim varstva v območjih vrtno arhitekturne dediščine predpisuje ohranjanje njihovih varovanih vrednot, kot so:

zasnova (oblika, struktura, velikost, poteze),

grajene ali oblikovane sestavine (grajene strukture, vrtna oprema, likovni elementi), naravne sestavine (rastline, vodni motivi, relief),

podoba v širšem prostoru oziroma odnos dediščine z okolico (ohranjanje prepoznavne podobe, značilne, zgodovinsko pogojene in utemeljene meje),

rastišče z ustreznimi ekološkimi razmerami, ki so potrebne za razvoj in obstoj rastlin, in vsebinska, funkcionalna, likovna in prostorska povezanost med sestavinami prostorske kompozicije in stavbami ter površinami, pomembnimi za delovanje celote.

 Kulturnovarstveno soglasje za posege

Za poseg v kulturni spomenik, vplivno območje kulturnega spomenika ali varstveno območje dediščine je potrebno pridobiti kulturnovarstveno soglasje za posege, ki ga izda organ pristojen za varstvo kulturne dediščine. Do uveljavitve varstvenih območij dediščine je treba pridobiti kulturnovarstveno soglasje za enote kulturne dediščine vključene v Strokovne zasnove varstva kulturne dediščine za območje Mestne občine Murska Sobota (ZVKDS OE Maribor, februar 2008), ki se hranijo na sedežu Mestne občine Murska Sobota in Zavodu za varstvo kulturne dediščine Slovenije OE Maribor. Kulturnovarstvene soglasje izda pristojna območna enota Zavoda za varstvo kulturne dediščine Slovenije (28. – 30. člen ZVKD-1)
· Za izvedba predhodne arheološke raziskave je treba pridobiti soglasje za raziskavo in odstranitev arheološke ostaline, ki ga izda minister pristojen za področje varstva kulturne dediščine (31. člen ZVKD-1)

· Za poseg v objekt ali območje varovano po predpisih o varstvu kulturne dediščine se štejejo vsa dela, dejavnosti in ravnanja , ki kakor koli spreminjajo videz, strukturo, notranja razmerja in uporabo dediščine ali ki dediščino uničujejo, razgrajujejo ali spreminjajo njeno lokacijo (26. točka 3. člena ZVKD-1)

V določbah prostorskega akta morajo biti opredeljene obveznosti glede pridobivanja soglasij pristojnega organa.

Na podlagi zgoraj navedenih določil je potrebno v fazi pred pripravo predloga Odloka o OPPN za bencinski servis ob kompleksu Mura v Murski Soboti (oz. pred izdajo mnenja nanj) na celotni površini OPPN (ok. 8093 m2) opraviti predhodne arheološke raziskave za določitev vsebine in sestave arheološkega najdišča:

a) Geofizikalne raziskave

b) Intenzivni terenski pregled odprtih/zaprtih površin v mreži 10x10 metrov

c) Ročni izkop testnih jam 1x1 meter v globino do kulturno sterilne geološke osnove, v mreži 20x20 metrov.

Glede na to, da so bile tovrstne predhodne arheološke raziskave predpisane tudi za območje OPPN za vzhodno obvozno cesto mesta Murska Sobota (dopis ZVKDS OE Maribor, št. AM-3045/09, z datumom 15.09.2009), ki še niso bile opravljene, predlagamo, da se iz razlogov racionalizacije arheološke raziskave za oba OPPN opravijo hkrati.

Glede na rezultate predhodnih arheoloških raziskav bo MIZKŠ v sodelovanju z Zavodom po potrebi izdal dopolnilne smernice, v katerem bo natančno opredeljen način upravljanja z odkrito arheološko dediščino. V primeru najdb izjemnega pomena se lahko zahteva spremembe izvedbenega projekta in prezentacija ostalin na mestu odkritja – in situ.

Arheološke raziskave mora zagotoviti investitor posega v prostor (34. člen ZVKD-1).

Za izvedbo raziskave na terenu je potrebno pridobiti kulturnovarstveno soglasje za raziskavo in odstranitev po 31. členu ZVKD-1, ki ga izda minister pristojen za področje varstva kulturne dediščine. Za pridobitev omenjenega soglasja je potrebno na Ministrstvo posredovati vlago za pridobitev kulturnovarstvenega soglasja za raziskavo. V ta namen so na spletni strani Ministrstva http://www.mk.gov.si/si/storitve/postopki/kulturna dediscina/arheoloske raziskave/ objavljeni vsi potrebni obrazci in dodatna pojasnila.

5.6 Rešitve in ukrepi za varovanje okolja, naravnih virov in ohranjanja narave 

5.6.1 Varstvo zraka

(1) Skladno s podzakonskim aktom se območje OPPN nahaja v območju II. stopnje onesnaženosti.

(2) Za zmanjšanje negativnih vplivov na zrak na najmanjšo možno mero je potrebno upoštevati veljavne predpise.

(3) Gradnja se organizira in izvaja tako, da se prepreči dodatno onesnaževanje zraka, na kar vplivajo izbira delovnih strojev in transportnih vozil ter vremenske razmere med gradnjo. Poskrbi se za:

· vlaženje materiala, nezaščitenih površin in prevoznih poti v vetrovnem in suhem vremenu; 

· preprečevanje raznosa materiala z gradbišč;

· čiščenje vozil pri vožnji z gradbišča na javne prometne ceste;

· protiprašno zaščito vseh gradbenih in javnih cest, ki se uporabljajo za prevoz.
5.6.2 Varstvo pred hrupom

(1) Zagotoviti je potrebno vse ukrepe, da zakonsko opredeljene vrednosti ne bodo presežene. Pri posameznih virih prekomernega hrupa je potrebno nivo hrupa meriti in po potrebi izvesti ustrezno protihrupno zaščito in sanacijo. 

(2) Pri izvedbi predvidenega posega v prostor je potrebno upoštevati veljavno zakonodajo.

(3) Pri načrtovanju morebitnih klimatskih naprav, ki povzročajo hrup, naj se upoštevajo ukrepi in standardi varstva pred hrupom.

5.6.3 Varstvo vodnih virov

(1) Območje OPPN leži izven vodovarstvenih območij. 

(2) Odvajanje padavinskih voda iz večjih ureditvenih območij je treba načrtovati na tak način, da bo v čim večji možni meri zmanjšan hipni odtok padavinskih voda z urbanih površin (92.č1. ZV-1, Ur. I, RS 67/2002), kar pomeni, da je treba predvideti ukrepe za upočasnitev odtoka padavinskih voda v površinske odvodnike (zatravitev, travne plošče, zadrževalni bazeni, ponikanje ...).

Neposredno odvajanje odpadnih vod v podzemne vode (brez precejanja skozi zemljino oziroma, skozi kamnine) je prepovedano (64.člen ZV-1A).

Očiščena padavinska odpadna voda se v podzemne vode lahko odvaja le posredno in sicer razpršeno (odvodni jarki, zelenice) ali preko ponikovalnic, ki so zgrajene skladno s 6.členom Uredbe o emisiji snovi pri odvajanju padavinske vode z javnih cest (Ur.I.RS, št. 47/2005). Ponikovalnice morajo biti locirane izven vpliva povoznih in manipulativnih površin.

Ponikovalnice morajo biti dimenzionirane na podlagi hidrogeološkega poročila in izvedene skladno s 6.členom Uredbe o emisiji snovi pri odvajanju padavinske vode z javnih cest (Ur.I.RS, št. 47/2005) in sicer tako, da bo plast neomočenih sedimentov ali kamnin, debeline najmanj 1,0 m, pri čemer se za gladino podzemne vode upošteva srednje visoka gladina podzemne vode, ki se ji prišteje najmanj 50% kapilarnega dviga, katerega višina ne sme biti manjša od 1,0 m (torej, to je min 2,0 m nad gladino srednje visoke višine podtalnice).

Padavinske vode, ki odtekajo s streh se, po mehanskem čiščenju (peskolovi), lahko zbirajo v zbiralnikih deževnice oziroma, jih je, treba odvajati posredno v podzemne vode (ponikovalnice ali razpršeno odvajanje – na teren ali po odvodnih in ponikovalnih jarkih) ali, če to tehnično ni izvedljivo, (kar mora biti razvidno iz hidrogeološkega poročila), v obstoječo meteorno kanalizacijo, ki mora biti ustrezno dimenzionirana za sprejem dodatnih količin padavinskih vod.

'Padavinske odpadne vode, ki odtekajo z utrjenih površin (parkirišča, dovozne ceste, okolica objektov), očiščene v skladu z Uredbo o emisiji snovi in toplote pri odvajanju odpadnih voda v vode in javno kanalizacijo (Ur.l. RS, št. 47/2005, 45/2007, 79/2009) in Uredbo o emisiji snovi pri odvajanju padavinske vode z javnih cest ( Ur.I.RS, št. 47/2005), se lahko odvajajo v vode na enak način kot strešnica.

(3) Komunalne in predhodno ustrezno očiščene industrijske odpadne vode se morajo odvajati v javno kanalizacijsko omrežje in čistiti na centralni komunalni čistilni napravi Murska Sobota.

Površine, na katerih se bodo zbirale, skladiščile, prečrpavale, pretakale in mešale okolju škodljive snovi morajo biti izvedene tako, da bo preprečeno neposredno izpiranje ali odtekanje škodljivih snovi v površinske vode ali v tla (neprepustnost, robniki, padci proti požiralnikom, kanalizacija itd.).

V OPPN mora biti predvidena vgraditev standardiziranih lovilcev olj (povsod, kjer vgraditev lovilca olj zahtevajo predpisi s področja varstva okolja). Lovilec olj je naprava za obdelavo odpadne vode za izločanjem lahkih tekočin, katere velikost, vgradnja, obratovanje in vzdrževanje je v skladu s standardom SIST EN 858-2 in je kot gradbeni proizvod načrtovana, preskušena in označena v skladu s predpisi, ki urejajo gradbene proizvode (2.č. Uredbe o emisiji snovi in toplote pri odvajanju odpadnih voda v vode in javno kanalizacijo, Ur.l. RS, št. 47/2005, 45/2007, 79/2009).

Kanalizacijski sistem vseh vrst odpadnih vod mora biti zgrajen v neprepustni izvedbi. Izvesti je treba preizkus tesnosti v skladu z veljavnim standardom EN 1610.
(4) Za vsako rabo vodnega vira (podtalnica, geotermalni vir, javni vodovod), ki presega meje splošne rabe (ogrevanje, zalivanje, tehnološka voda....) je treba pridobiti vodno pravico na podlagi vodnega dovoljenja ali koncesije v skladu z določbami ZV-1A.

(5) Podzemni rezervoarji morajo biti dvoplaščni in morajo biti opremljeni z napravami, ki preprečujejo prekomerno polnitev rezervoarjev ter s kontrolno napravo, ki akustično in optično opozori na iztekanje vsebine rezervoarja.

Rezervoar za goriva je treba namestiti in opremiti tako, da je vsak trenutek in brez uporabe posebnih (dodatnih) naprav ali priprav mogoče ugotoviti iztekanje tekočine iz rezervoarja in cevovodov ter druge pripadajoče opreme.

Cevovod za dovod in povratek goriv mora biti zgrajen, vzdrževan in nadzorovan tako, da so učinki korozije čim manjši ter da je preprečeno odtekanje razlite tekočine v okolje. Zaščitna cev, v kateri bo montiran oljni razvod, mora biti položena na globini min 0,80 m, s padcem proti rezervoarju in v celoti obbetonirana. Upoštevati je morebitno obremenitev od prometa.

5.6.4 Ohranjanje narave

Na območju predmetnega OPPN ni naravnih vrednot, zavarovanih območij ali območij pomembnih za biotsko raznovrstnost.

Na osnovi 105. člena ZON v postopku pridobitve gradbenega dovoljenja za objekt na tem območju pridobitev naravovarstvenih pogojev in naravovarstvenega soglasja ni potrebna.

5.6.5 Ravnanje z odpadki

Zbiranje odpadkov poteka ločeno. Prostor za ločeno zbiranje odpadkov je prikazan v grafičnih prilogah in se uredi na utrjeni površini, dovoljeno ga je ograditi in nadkriti. Urejen mora biti tako, da omogoča neoviran dostop komunalnih vozil. Velikost prostora za ločeno zbiranje odpadkov oziroma odjemnega mesta je odvisna od velikosti in števila zabojnikov. Investitorji so dolžni ravnati z odpadki, ki nastanejo v času gradnje in obratovanja objektov v skladu z veljavnimi predpisi.

5.7 Rešitve in ukrepi za obrambo ter varstvo pred naravnimi in drugimi nesrečami, vključno z varstvom pred požarom 

5.7.1 Varstvo pred naravnimi nesrečami in drugimi nesrečami

Območje OPPN se nahaja izven vseh naravnih omejitev kot so poplavnost in visoka podtalnica, erozivnost ter plazovitost terena. V širšem ureditvenem območju OPPN so zadostni običajni zaščitni ukrepi pred erozijo.
Obravnavano območje spada v VII. stopnjo potresne nevarnosti. Projektni pospešek tal znaša 0,100 g. Tveganje nastanka plazov zaradi potresa je v tem območju srednje. Za objekt ni potrebna gradnja zaklonišča, potrebna je ojačitev prve plošče.

Za primere razlitja nevarnih snovi (olja, goriva) je potrebno pripraviti načrt za hitro ukrepanje in voditi evidenco o nevarnih snoveh, ki se uporabljajo na gradbišču. Možnost razlitja nevarnih snovi v času gradnje objekta se zmanjša na minimalno ob upoštevanju sledečega:

· nadzor tehnične usposobljenosti vozil in gradbene mehanizacije,

· nadzor nad uporabo in skladiščenjem goriv ter motornih in strojnih olj,

· nadzor nad ravnanjem z odstranjenimi gradbenimi elementi z obstoječih utrjenih površin in objektov in

· nadzor nad ravnanjem z odpadno embalažo in ostanki gradbenih in drugih materialov.

5.7.2 Varstvo pred požarom

(1) Območje OPPN se nahaja na področju, kjer je požarna ogroženost naravnega okolja srednja, stopnja ogroženosti je 3. 

Vžigalica že lahko povzroči požar. V gozdu je širjenje požara srednje hitro, na odprtem prostoru kar hitro. Ogenj gori na površini s srednjim plamenom, pri tem zgori nekaj kompaktnega organskega materiala. Kontrola požara ni težka, požar se pogasi s srednje velikimi napori.

(2) Načrtovane stavbe se uvrščajo med požarno zahtevne objekte. Doseganje predpisane ravni požarne varnosti mora izhajati iz študije požarne varnosti, kadar je to zahtevano s predpisi o študiji požarne varnosti. Kadar izdelava študije požarne varnosti ni zahtevana, mora doseganje predpisane ravni požarne varnosti izhajati iz dokumenta Zasnova požarne varnosti, ki na kratek in pregleden način določa potrebne ukrepe, povezane s/z: 

· ustreznimi zagotovitvami potrebnih odmikov od meje parcel in med objekti ter potrebnih protipožarnih ločitev z namenom preprečitve širjenja požara na sosednje objekte,

· nosilnostjo konstrukcije ter širjenjem požara po stavbah,

· evakuacijskimi potmi in sistemi za javljanje in alarmiranje,

· zagotovitvijo virov vode in naprav za gašenje ter neoviran in varen dovoz, dostop in  delovne površine za intervencijska vozila.

Študija oziroma zasnova požarne varnosti sta sestavni del projektne dokumentacije za pridobitev gradbenega dovoljenja. Povzetek vsebine študije požarne varnosti oziroma zasnove požarne varnosti, mora biti naveden v obrazcu Izkaz požarne varnosti stavbe. Izkaz požarne varnosti stavbe je obvezna priloga dokazila o zanesljivosti objekta.

Z namenom preprečitve širjenja požara na sosednje objekte morajo biti zagotovljeni potrebni odmiki od meje parcel in med objekti ali potrebne protipožarne ločitve.

(3) Voda potrebna za gašenje požara v stavbah bo zagotovljena z javnih hidrantnim omrežjem. Upravljavec vodovodnega omrežja zagotavlja zmogljivost hidrantnega omrežja z 10 l/sekundo vode za gašenje.

(4) Stavbe morajo biti projektirane in grajene tako, da je ob požaru na voljo zadostno število ustrezno izvedenih evakuacijskih poti in izhodov na ustreznih lokacijah, ki omogočajo hiter in varen umik.

(5) Intervencija in dostava bosta zagotovljeni preko predvidenih notranjih prometnih in manipulativnih površin po vsem območju OPPN. 

Pri pripravi podrobnega načrta in nadaljnji projektni dokumentaciji ter pri izvedbi naj se uporablja naslednja zakonodaja, predpisi in tehnične specifikacije:

· Zakon o varstvu pred požarom (Ur.l. RS, št. 3/07 - UPB)

· Pravilnik o požarni varnosti v stavbah (Ur.l. RS, št. 31/04, 10/05, 83/05, 14/07),

· Pravilnik o tehničnih normativih za hidrantno omrežje za gašenje požarov (Ur. l. SFRJ, št. 30/1991, Ur. l. RS, št. 83/05).

5.8 Etapnost izvedbe prostorske ureditve ter drugi pogoji in zahteve za izvajanje podrobnega načrta

Etapnost gradnje 

Bencinski servis s pripadajočimi ureditvami zunanjih in prometnih površin, priključitev na  regionalno cesto ter pripadajoče komunalno-energetske in druge infrastrukturne ureditve je treba izvesti v eni etapi.
5.9 Velikost dopustnih odstopanj od funkcionalnih, oblikovalskih in tehničnih rešitev

5.9.1 Skupne določbe glede dopustnih odstopanj

(1) Pri uresničitvi OPPN so dopustna odstopanja od funkcionalnih, tehničnih rešitev, določenih s tem odlokom, če se pri nadaljnjem podrobnejšem proučevanju prometnih, energetskih, tehnoloških, geoloških, hidroloških, okoljskih, geomehanskih in drugih razmer pridobijo tehnične rešitve, ki so primernejše z oblikovalskega, prometno tehničnega ali okoljevarstvenega vidika, s čimer pa se ne smejo poslabšati prostorske in okoljske razmere.

(2) Odstopanja od funkcionalnih, tehničnih rešitev iz prejšnjega odstavka ne smejo biti v nasprotju z javnimi interesi, z njimi morajo soglašati organi in organizacije, v delovno področje katerih spadajo ta odstopanja.

(3) V projektu za pridobitev gradbenega dovoljenja se lokacija stavbe in naprav natančneje določi. Dopustna so odstopanja od podatkov, prikazanih v grafičnih podlogah, ki so posledica natančnejše  stopnje obdelave projektov. Večja odstopanja so dopustna  skladno z določbami tega odloka.

(4) V grafičnih prilogah je z modro črtkano črto narisano  funkcionalno območje bencinskega servisa, ki predstavlja območje, kjer so lahko locirani objekti, z upoštevanimi odmiki od parcelnih mej in drugih ureditev izven območja OPPN. V  funkcionalnem območju je dopustna postavitev objektov in dejavnosti v njih, ki so natančneje opredeljene v 7. in 9. členu tega odloka. Grafične priloge podajajo idejno zasnovo postavitve objektov, njihova natančna razporeditev, velikost in namembnost posameznega objekta, se opredeli v projektni dokumentaciji, ob upoštevanju vseh veljavnih predpisov za tovrstne objekte.

(5) Preseganje višinskih gabaritov stavb je možno le za postavitev strojne opreme (klime, prezračevalni sistemi, dimniki, sončni kolektorji, sončne elektrarne, fotovoltaika, izhodov na strehe…) .
(6) Dopustna so odstopanja pri komunalnem in energetskem urejanju (tudi na območju internih cest v območju OPPN), če to pogojujejo bolj ekonomična investicijska vlaganja in v kolikor te spremembe oziroma postavitev ne spreminjajo vsebinskega koncepta OPPN.

(7) Vse rešitve glede prometnega urejanja so povzete iz izdelane projektne dokumentacije in prostorskih aktov, ki veljajo na tem območju. Pri nadaljnjem načrtovanju so možne tudi drugačne tehnične rešitve, ki bodo prilagojene rešitvam obodnih cest in načrtovanega krožnega križišča. Vse te prilagoditve se izvedejo v projektni dokumentaciji PGD, PZI ob soglasju upravljavca cest.
V prvi fazi se izvede priključek na obstoječe stanje državne ceste R1-232 po sistemu desno-desno oziroma v skladu s tehnično rešitvijo in soglasjem upravljavca.

Preoblikovanje parkirnih površin je možno skladno s potrebami gradnje in ob upoštevanju pogojev iz tega odloka. Mikrolokacije in obliko parkiranja, natančno število parkirnih mest se opredeli v projektni dokumentaciji glede na dejanske potrebe. 

(8) Dopustna so odstopanja glede komunalne in energetske ureditve od rešitev opredeljenih v predmetnem OPPN (trase posameznih vodov, mesta, način priključevanja ipd.). Natančne rešitve se opredelijo v projektni dokumentaciji ob upoštevanju usmeritev tega OPPN, upoštevanju veljavne zakonodaje, predpisanih odmikov med posameznimi vodi. Spremembe lege in trase posameznih vodov so dopustne tudi zaradi težav pri pridobivanju zemljišč.

(9) Dopustno je preoblikovanje zarisanih zemljiških parcel v večje ali manjše skladno s potrebami in dopustnimi odstopanji od tlorisnih gabaritov. Možna je izvedba podrobnejše parcelacije znotraj območja.

5.10 Obveznost investitorjev in izvajalcev 

5.10.1 Pogoji za vzdrževalna in druga dela

(1) Za vzdrževalna in investicijska dela, adaptacije, rekonstrukcije, dozidave in nadzidave veljajo enaki pogoji za oblikovanje kot za novogradnje. Dozidave in nadzidave objektov se morajo uskladiti s celotno stavbno maso objekta in morajo biti skladne z oblikovanjem in gradbenimi materiali osnovnega.

(2) Pri urejanju okolice objektov in javnih površin mora izdelovalec gradbenih del med gradnjo objekta zavarovati vegetacijo pred poškodbami, po končani gradnji pa odstraniti provizorije in odvečni gradbeni material in urediti okolico.

5.10.2 Obveznosti ob pripravi projektne dokumentacije

(1) Med pripravo projektne dokumentacije za pridobitev gradbenega dovoljenja za izvedbo gospodarske javne infrastrukture izven ureditvenega območja OPPN mora investitor pridobiti projektne pogoje in soglasje upravljavca obravnavane infrastrukture. 

(2) Po končanem projektiranju in pred gradnjo posameznega objekta mora investitor pri naslovnem organu s področja varstva vodnih virov pridobiti tudi vodno soglasje.

(3) Pred začetkom gradnje mora investitor pridobiti geotehnične pogoje gradnje za vsak predviden objekt.

5.10.3 Obveznosti v času gradnje

(1) V času gradnje imajo investitor in izvajalci naslednje obveznosti:

· pred začetkom del morajo izvajalci obvestiti upravljavce prometne, komunalne, energetske in telekomunikacijske infrastrukture ter skupno z njimi zakoličiti in zaščiti obstoječe infrastrukturne vode,

· zagotoviti zavarovanje gradbišča tako, da bosta zagotovljeni varnost in raba bližnjih objektov in zemljišč,

· promet v času gradnje organizirati tako, da ne bo prihajalo do večjih zastojev na obstoječem cestnem omrežju ter da se prometna varnost zaradi gradnje ne bo poslabšala,

· sprotno kultivirati območje velikih posegov (nasipi, vkopi),

· skladno z veljavnimi predpisi opraviti v najkrajšem možnem času prekomerne negativne posledice, ki bi nastale zaradi gradnje,

· zagotoviti nemoteno komunalno oskrbo preko vseh obstoječih infrastrukturnih vodov in naprav,

· v času gradnje zagotoviti vse potrebne varnostne ukrepe za preprečitev prekomernega onesnaženja tal, vode in zraka pri transportu, skladiščenju in uporabi škodljivih snovi,

· v primeru nesreče zagotoviti takojšnje usposobljene službe,

· zagotoviti sanacijo zaradi gradnje poškodovanih objektov, naprav in območij ter okolico objektov,

· sanirati oz. povrniti v prvotno stanje vse poti in ceste, ki bodo zaradi uporabe v času gradnje objekta prekinjene ali poškodovane.

(2) Vsi navedeni ukrepi se morajo izvajati skladno s smernicami za načrtovanje pristojnih nosilcev urejanja prostora, na podlagi gradbenega dovoljenja ter ob upoštevanju veljavne zakonodaje.

5.10.4 Obveznosti izgradnje komunalne opreme

Investitor je dolžan na lastne stroške zgraditi manjkajočo komunalno opremo. Z Mestno občino Murska Sobota mora pred izdajo gradbenega dovoljenja skleniti pogodbo o opremljanju.

